Gilles de la Tourette-sindroom - Wikipedia
Gilles de la Tourette-sindroom
(Aangestuur vanaf Tourette-sindroom)
Tourette-versteuring of Gilles de la Tourette-sindroom is 'n oorerflike neurologiese versteuring wat meervoudige motoriese en/of vokale spiertrekkings veroorsaak. Die siekte is na Gilles de la Tourette vernoem, die persoon wat dit eerste beskryf het.
Tourette-sindroom begin gewoonlik tussen 4 en 14 jaar, gewoonlik met spiertrekkings van die gesig, arms en bene. Later begin die persoon gewoonlik onwillekeurige geluide maak, byvoorbeeld keelskoonmaak, hoes, grom en snuif. Koprolalie (onbeheerste gebruik van vuil taal) kom ook in enkele gevalle voor. Dit is meer algemeen by mans as vrouens.
Mense met Tourette-sindroom het 'n normale intelligensie en 'n normale lewensverwagting. Dit raak gewoonlik beter soos 'n persoon ouer word en daar is nie baie volwassenes met ernstige Tourette-sindroom nie. Minder as 15% van mense met Tourette het koprolalie.
Die meeste mense met Tourette het nie behandeling nodig nie. Desnieteenstaande is medikasie beskikbaar wat daarvoor kan help. Daar is ook terapieë wat mense help om makliker daarmee saam te leef.
Ontsluit van "https://af.wikipedia.org/w/index.php?title=Gilles_de_la_Tourette-sindroom&oldid=1319378"
Die bladsy is laas op 23 Januarie 2015 om 19:16 bygewerk.